Ռիչարդ Ռուսսո

**Ռիչարդ Ռուսսո** (**Richard Russo**, ), ժամանակակից ամերիկացի արձակագիր, վիպասան, սցենարիստ, ուսուցիչ

## Կենսագրություն
Ռուսսոն ծնվել է Նյու Յորք նահանգի Ջոնսթաուն քաղաքում։ Մանկությունն ու պատանեկությունն անց է կացրել մերձակա Գլովերսվիլում։ Բարձրագույն կրթություն, բակալավրի, ապա՝ գեղարվեստի մագիստրոսի և այնուհետև՝ փիլիսոփայական գիտությունների դոկտորի կոչում է ստացել Արիզոնայի համալսարանում, ուր հաճախել է 1967-ից 1979 թվականների միջակայքում։

## Գրական գործունեություն
Ռուսսոյի առաջին վեպը՝ «Mohawk»-ը, որ գրել էր Հարավային Իլինոյսի՝ Քարբոնդեյլում գտնվող համալսարանում դասախոսելու հետ մեկտեղ, լույս է տեսել 1986 թվականին։ Ինչպես այդ երկը, այնպես էլ հետագայում նրա գրած գործերից շատերը կիսով չափ ինքնակենսագրական բնույթ ունեն և պարունակում են դրվագներ՝ սկսած Նյու Յորք նահանգում անցկացրած տարիներից, վերջացրած Քոլբի քոլեջում գրականություն դասավանդելու ժամանակներով (հետագայում նա թողել է աշխատանքն այդ քոլեջում)։ Ներկայումս գրողն ապրում է Մեն նահանգի Քամդեն քաղաքում։

Նրա՝ 2001 թվականին հրատարակված «*Էմփայր Ֆոլզ*» (*Empire Falls*) վեպը 2002 թվականին Պուլիտցերյան մրցանակի է արժանացել «*Գեղարվեստական արձակ*» անվանակարգում։ Դրանից հետո Ռուսսոն գրել է ևս յոթ վեպ, պատմվածքների մեկ ժողովածու և հիշողությունների մի գիրք (*Elsewhere*-ը)։ Նրա պատմվածքներից «*Ձիավորը*» («*Horseman*)» տպագրվել է *The Best American Short Stories 2007* ժողովածուում, որը լույս է ընծայվել Սթիվեն Քինգի ու Հեյդի Փիթլորի խմբագրությամբ։

Ռուսսոն կինոռեժիսոր Ռոբերտ Բենտոնի հետ 1998 թվականին գրել է «*Աղջամուղջ*» սցենարը, որը, կարճ ժամանակ անց, վերջինս նկարահանել է։ Բենտոնը մինչ այդ՝ 1994 թվականին սցենար էր գրել Ռուսսոյի «*Ոչ ոք հիմար չէ*» («*Nobody's Fool*») վեպի հիման վրա և նկարահանել էր նույնանուն ֆիլմը, որտեղ գլխավոր դերակատարմամբ հանդես է եկել կինոաստղ Փոլ Նյումանը։  Հետագայում Ռուսսոն հեռուստաթատերախաղ է գրել իր «Էմփայր Ֆոլզ» վեպի հիման վրա՝ *HBO* հեռուստաընկերության համար։ *2005 թվական*ին նա հեղինակել է երկու կինոսցենար՝ «Սառցե բերքահավաք»-ի («*Ice Harvest*») և կինոռեժիսոր Նայոլ Ջոնսոնի «*Keeping Mum*»-ի համար, որտեղ գլխավոր դերում նկարահանվել է Ռոուեն Ատկինսոնը։

## Անձնական կյանք
Ռուսսոն ու իր կինը՝ Բարբարան, ապրում են Մեն նահանգի Փորթլենդ քաղաքում։ Ձմեռները անց են կացնում Բոստոնում։ Նրանք երկու դուստր ունեն՝ Քեյթը և Էմիլին։

## Հիմնական երկեր
* 1986 — Mohawk (Vintage Books)
* 1988 — The Risk Pool (Random House)
* 1993 — Nobody's Fool (Random House)
* 1997 — Straight Man (Random House)
* 2001 — «Էմփայր Ֆոլզ»]] /  (Alfred A. Knopf) — Պուլիտցերյան մրցանակ
* 2002 — The Whore's Child and Other Stories (Alfred A. Knopf)
* 2007 — Bridge of Sighs (Alfred A. Knopf)
* 2009 — That Old Cape Magic (Random House)

## Ֆիլմագրություն
### Սցենարիստ
# 1994 — *Ոչ ոք հիմար չէ* / 
# 1998 — «*Աղջամուղջ*» / 
# 2001 — «Ֆլամինգո այգաբացը» (TV) / 
# 2003 — «Բախում ճակատագրի հետ» (TV) / 
# 2005 — «Keeping Mum» / 
# 2005 — «Սառցե բերքահավաք» / 
# 2005 — *«Էմփայր Ֆոլզ»* (TV) / 
# 2010 — «The Risk Pool» / 
### Պրոդյուսեր
# 2005 — «Սառցե բերքահավաք» / 
### Դերասան
# 2003 — «Բիծ՝ անունի վրա» /  — *ֆակուլտետի հանձնաժողովի անդամ*

## Ծանոթագրություններ

## Արտաքին հղումներ

*Audio recording of Russo reading a chapter of ''That Old Cape Magic'' from the Maine Humanities Council and the Portland Public Library
*

Կատեգորիա:20-րդ դարի ամերիկացի պատմվածքագիրներ
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի արձակագիրներ
Կատեգորիա:Ամերիկացի գրողներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ վիպասաններ
Կատեգորիա:Արիզոնայի համալսարանի շրջանավարտներ
Կատեգորիա:Պուլիցերյան մրցանակակիրներ